.

Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk.
# A Christmas Carol - Et juleeventyr Siden A Christmas Carol (Et Juleeventyr) først blev udgivet i 1843, har navnet Ebenezer Scrooge været berømt over hele verden og er gået over i historien som en betydningsfuld gnier. Han har endda fungeret som inspiration for og lagt navn til Anders Ands nærige onkel Joakim, som på sit originalsprog hedder Scrooge McDuck. Charles Dickens' skønne julefortælling findes på film i alle mulige afskygninger; nogle er tro mod forlægget, mens andre kun løst bruger rammefortællingen om de tre ånder til at fortælle en helt anden - og ikke nødvendigvis særlig julet - historie.
# Et juleeventyr i mange afskygninger
All American Christmas Carol |  |  | 149.00
Regionfri uden undertekster - udkom 5/11-2013
Cindy er en charmerende, men lettere uansvarlig mor med en forkærlighed for cowboy-støvler, billige dåseøl og de hurtigste løsninger på de langsigtede problemer. Men da tre julespøgelser dukker op inkl. en ekskæreste og hendes afdøde mor tvinges hun til at se konsekvenserne af sin livsstil i både fortid, nutid og fremtid. I denne grovkornede twist på Dickens' klassiker bliver Cindy presset til at finde sin indre julemagi - eller i det mindste prøve at være lidt mindre kaotisk. Læs mere her.
American Christmas Carol, An |  |  | 99.00
Region 1 uden undertekster - udkom 9/10-2012 |
Benedict Slade (Henry Winkler) er en hensynsløs og koldhjertet forretningsmand i 1930'ernes USA, som bruger julen på at opkræve gæld og beslaglægge ejendele fra de nødstedte i den lille by. Slade har hverken plads til medfølelse eller juleglæde, men juleaften får han besøg af tre ånder, der tager ham med på en rejse gennem fortid, nutid og fremtid. De viser ham de konsekvenser, hans handlinger har haft, og udfordrer ham til at ændre sit liv, inden det er for sent. Læs mere her. |  |
Barbie: A Christmas Carol |  |  | 79.00
Region 2 med engelske undertekster - udkom 10/11-2008
En hjertevarm genfortælling af Dickens' juleeventyr med velkendte julesange, flotte kostumer og masser af humor! Barbie spiller hovedrollen som Eden Starling, der er en beundret diva på et teater i Victoria-tidens London. Sammen med sin storsnudede kat planlægger Eden at tvinge alle de medvirkende til at blive på teatret for at øve selve juleaften! Ikke engang Edens barndomsven Catherine kan overtale Eden til at opgive de egoistiske planer. Læs mere her.
BlackAdder's Christmas Carol |  |  | 79.00
Region 2 med engelske undertekster - udkom 18/11-2002 |
Black Adder's Christmas Carol tager Dickens' klassiske juleeventyr og vender den på hovedet. Historien følger Ebenezer Black Adder, en usædvanligt generøs mand i det victorianske England, som driver en lille butik og hjælper alle, der kommer forbi selv dem, der tydeligvis udnytter hans godhed. På juleaftens nat får Ebenezer besøg af en juleånd, der løfter sløret for, hvordan hans kyniske Black Adder-forfædre har levet. Ebenezer beslutter at være skurkagtig er den bedste vej frem. Læs mere her. |  |
Christmas Carol Goes Wrong, A |  |  | 129.00
Region 2 med engelske undertekster - udkom 29/3-2021
En entusiastisk men håbløs amatørteatergruppe forsøger at opføre Dickens' juleklassiker, men ALT går galt! Skuespillere glemmer deres replikker, kulisser falder fra hinanden, og rekvisitter eksploderer. Hver eneste scene udvikler sig til et kaos af slapstick, forvekslinger og uheld, mens de stakkels skuespillere prøver at levere en højtidelig forestilling. Resultatet er en absurd julekatastrofe, hvor intet går som planlagt og publikum får langt mere, end de havde regnet med! Læs mere her.
Christmas Carol, A (Jim Carrey) (Blu-ray) |  |  | 99.00
Regionfri med danske undertekster - udkom 7/10-2013 |
Den gamle gnier Ebenezer Scrooge indleder som sædvanlig julen med at være gnaven overfor sin trofaste kontormand Bob og sin muntre nevø Fred. En dag kommer tre spøgelser, der repræsenterer julens fortid, nutid og fremtid. De tager Scrooge på en rejse, der åbner hans øjne for ubehagelige sandheder. Den gamle gnavpot må revurdere sine holdninger, før det er for sent. Jim Carrey spiller flere af rollerne i denne Robert Zemeckis-animationsfilm. Læs mere her. |  |
Christmas Carol, A (Alastair Sim) (Blu-ray & DVD) |  |  | 179.00
Regionfri med engelske undertekster - udkom 12/11-2024
Alastair Sim leverer en uforglemmelig præstation som den forvandlende Scrooge i en rørende og dramatisk 1951-version af Et Juleeventyr, som er både en moralsk fortælling om forsoning og en tidløs julehistorie om håb, omvendelse og kærlighed. Denne udgave betragtes af mange som en af de allerbedste. Pladen indeholder en god portion ekstramateriale - heriblandt en introduktion af Leonard Maltin, kommentarspor, plus næsten to timers featuretter og dokumentar. Læs mere her.
Christmas Carol, A (Carey Mulligan) (Blu-ray) |  |  | 99.00
Region B med engelske undertekster - udkom 29/11-2021 |
Unik genfortælling af Dickens' juleklassiker om den gnavne Ebenezer Scrooge, der må konfrontere sin grådighed og ensomhed juleaften. Filmen kombinerer levende skuespil med animerede sekvenser, der giver historien et eventyrligt præg, og tager os gennem Scrooges rejse med tre ånder, der viser ham fortidens glæder, nutidens konsekvenser og fremtidens mørke udsigter. Denne version er visuelt fortryllende og tro mod originalens budskab om næstekærlighed og håb. Læs mere her. |  |
Christmas Carol, A (George C. Scott) (Blu-ray) |  |  | 99.00
Regionfri med danske undertekster - udkom 10/11-2010
Dickens' herlige juleeventyr præsenteres i en stjernespækket udgave med George C. Scott som en overbevisende Ebenezer Scrooge. Julenat står for døren, men den nærige og følelseskolde forretningsmand skruer ikke ned for kulden af den grund. Samme nat får han besøg af tre spøgelser, der tvinger ham til at se, hvad hans handlinger og manglende menneskelige følelser har ført med sig, og hvad resten af hans liv vil lede til, hvis han ikke ændrer sig. Læs mere her.
Christmas Carol, A (Michael Hordern) |  |  | 79.00
Region 2 med danske tekster - udkom 13/9-2013 |
"Julen er ikke andet end svindel og humbug" lyder det fra Ebenezer Scrooge - i denne udgave fra 1977 spillet af Michael Hordern. Scrooge er en gnier, der som følge af sin økonomiske succes er blevet en bitter og ensom mand. Men juleaften får han besøg af "juleånden", der viser ham de tidligere juleaftener, samt de nuværende og fremtidige juleaftener. Til sidst lærer han at åbne sit hjerte for det gode ved julen og genfinder glæden ved familie og venner. Læs mere her. |  |
Christmas Carol, A (Patrick Stewart) |  |  | 59.00
Region 2 med danske tekster - udkom 29/11-2021
Fortællingen om den gamle, bitre Ebenezer Scrooge, er baseret på Charles Dickens' klassiske fortælling. Handlingen foregår i London i Victoria-tiden. Den aldrende Ebenezer Scrooge (Patrick Stewart, bedst kendt som Star Trek's Jean-Luc Picard) er blevet en bitter og ondskabsfuld mand, der prøver at snyde alt og alle. Men da han møder spøgelset Marley og andre ånder fra både fortiden og fremtiden, vendes der op og ned på hans verdensbillede. Læs mere her.
Christmas Carol, A (Reginald Owen) (Blu-ray) |  |  | 199.00
Regionfri med engelske undertekster - udkom 11/11-2014 |
Dickens' juleklassiker foreligger i et utal af filmversioner. I denne udgave fra 1938 spilles den gamle gnier Ebenezer Scrooge af Reginald Owen, og historien følger fint det litterære ophav. På selveste juleaften plages Scrooge af sin afdøde partner Marleys spøgelse, som er kommet for at advare Scrooge om ikke at blive lige så menneskefjendsk, som han selv i sin tid var. Flere spøgelser viser sig, og selverkendelsen og angeren tager efterhånden over. Læs mere her. |  |
Disney Christmas Collection (6 film) |  |  | 159.00
Region 2 med engelske undertekster - udkom 14/10-2013
Indeholder seks herlige Disney julefilm! Med danske undertekster: A Christmas Carol (Jim Carrey, 2009), Tim Burton's The Nightmare Before Christmas (1993) og The Muppet Christmas Carol (Muppets Juleeventyr, 1993). Uden danske undertekster: The Santa Clause (Tror du på Julemanden?, 1994), Santa Buddies: The Legend of Santa Paws (Jule-Buddies: Jagten på JuleHunden, 2009) og Mickey's Once Upon a Christmas (1999). Læs mere her.
Diva's Christmas Carol, A |  |  | 179.00
Region 1 uden undertekster - udkom 19/11-2002 |
Den selvoptagede popstjerne Ebony Scrooge (Vanessa L. Williams) har glemt alt om medmenneskelighed og juleånd. Hun behandler sine medarbejdere som skidt og bruger helst julen på at promovere sig selv. Men da hun juleaften får besøg af tre spøgelser, tvinges hun til at se på konsekvenserne af sin egoisme. A Diva's Christmas Carol er en moderne, humoristisk og musikalsk opdatering af Dickens' klassiker, fyldt med glitter, attitude og en god portion julemagi! Læs mere her. |  |
Flintstones Christmas Carol, A |  |  | 129.00
Region 1 med engelske undertekster - udkom 2/10-2007
Et herligt stenalder Yabba-Dabba juleeventyr! Der er kun én shoppedag tilbage før juleaften, og Fred er så optaget af sin skuespilsdebut som Scrooge i den lokale teateropførelse af "A Christmas Carol", at han helt har glemt at købe julegaver. Og endnu værre - han har glemt baby Pebbles i Cave Care Center! Så er det jo heldigt, at Wilma og tre godhjertede ånder udfører et ægte julemirakel og minder Fred om, hvad julen i virkeligheden drejer sig om. Læs mere her.
Ghosts of Girlfriends Past |  |  | 79.00
Region 2 med engelske undertekster - udkom 28/9-2009 |
Stjernefotografen Connor Mead (Matthew McConaughey) er en notorisk skørtejæger og kronisk ungkarl, og han har dumpet talrige kvinder - bl.a. ungdomskæresten Jenny (Jennifer Garner). Men så får han besøg af spøgelset af sin afdøde Onkel Wayne (Michael Douglas) manden, som Connor har modelleret sin livsstil efter. Onkel Wayne har en vigtig besked, og den bliver leveret i form af spøgelserne af Connors dumpede kærester fra fortiden, nutiden og fremtiden. Læs mere her. |  |
Man Who Invented Christmas, The (Blu-ray) |  |  | 99.00
Region 2 med engelske undertekster - udkom 12/11-2018
Dan Stevens spiller her den berømte forfatter Charles Dickens. Året er 1843. Dickens har tre fiaskoer bag sig og er nu desperat efter at score et hit. Han beslutter sig derfor for at skrive en julehistorie. Det er lettere sagt end gjort. Han har en stram deadline, og da hans forældre flytter ind hos ham, får han skriveblokering. Men måske han kan komme ud af den situation ved hjælp af sine samtaler med den fiktive Ebenezer Scrooge? Læs mere her.
Mickey's Christmas Carol (30th Anniversary) (Blu-ray) |  |  | 249.00
Regionfri med engelske undertekster - udkom 5/11-2013 |
Mickey Mouse spiller den udasede og dårligt betalte Bob Cratchit, og hans modspiller er Onkel Joakim som den nærige Ebenezer Scrooge. Fedtmule er den uheldsforfulgte Jacob Marleys ånd, Jesper Fårekylling har rollen som det gamle julespøgelse og mange andre Disney-figurer er også med. Pladen indeholder desuden jule-singalong plus fem skønne klassiske kortfilm: Yodelberg, The Hockey Champ, Pluto's Christmas Tree, The Art of Skiing og Corn Chips. Læs mere her. |  |
Ms. Scrooge (tysk omslag) |  |  | 129.00
Region 2 uden undertekster - udkom 4/10-2018
I Ms. Scrooge er hovedpersonen den hårde og kyniske forretningskvinde Ebenita Scrooge - en koldhjertet bankdirektør, der er kendt for sin grådighed og manglende empati, især over for byens nødlidende. Juleaften får hun besøg af tre ånder, der tager hende med på en følelsesladet rejse gennem hendes fortid, nutid og fremtid. På denne rejse konfronteres hun med konsekvenserne af sit liv og indser gradvist, at hendes egne sorger og traumer har gjort hende til den hun er. Læs mere her.
Muppet Christmas Carol, The |  |  | 79.00
Region 2 med danske tekster - udkom 16/11-2005 |
Charles Dickens' klassiske juleventyr á la the Muppet Show er en fornøjelig affære. Ind fra gaden er kommet skuespilleren Michael Caine, som har fået den tvivlsomme ære at spille gnieren Ebenezer Scrooge, omringet af de vævre Muppets. Rollen som Scrooge's offer, den ydmyge Bob Cratchit, er snuppet af frøen Kermit himself. Tilsat originale sange og strålende specialeffekter er filmen den ideelle hjertevarmer ved juletid. Læs mere her. |  |
Scrooge (Albert Finney) |  |  | 99.00
Region 2 med danske tekster - udkom 22/11-2004
Scrooge er en musical-udgave af Charles Dickens' klassiske A Christmas Carol. Den følelseskolde forretningsmand Ebenezer Scrooge (Albert Finney) får julenat besøg af fire spøgelser, som konfronterer ham med hans egoistiske adfærd og uforløste fortid. Som i alle rigtige juleeventyr ender historien godt. Filmen er instrueret af Ronald Neame og har musik og nogle uforglemmelige sange af Leslie Bricusse (kendt for Doctor Dolittle i Rex Harrison-udgaven). Læs mere her.
Scrooge (Seymour Hicks) |  |  | 59.00
Region 2 med danske tekster - udkom 21/11-2008 |
Scrooge er en gammel gnier, der intet vil have med julen at gøre. Han afviser bittert alt selskab og alle gode ønsker fra sine medmennesker. Men juleaftens nat får Scrooge besøg af sin gamle kompagnon Jacob Marleys genfærd, og så kender vi vist resten af historien. Denne klassiker fra 1935 anses af mange for at være den bedste filmatisering af Dickens' Et Juleeventyr. DVD'en indeholder både en farvelagt udgave og en restaureret original sort/hvid-version. Læs mere her. |  |
Scrooged (Bill Murray) (Blu-ray) |  |  | 79.00
Region B/2 med danske tekster - udkom 7/11-2019
Hysterisk parodi på Dickens' Et Juleeventyr. Frank Cross, der har gjort en meteoragtig karriere fra postrummets dybder til direktør for et TV-netværk, er nærig, nederdrægtig, ufølsom og har en sadistisk form for humor - perfekte kvaliteter for en moderne Scrooge. Førend natten er ovre, vil han blive hjemsøgt af en manisk taxachauffør fra fortiden, en nutidig fe, der er vild med lavkomiske effekter og en to meter høj, hovedløs budbringer fra fremtiden! Læs mere her.
Smølferne: Et juleeventyr |  |  | 79.00
Region 2 med dansk tale - udkom 17/9-2013 |
Julen har smølfelyd! Julen er kommet til smølfernes landsby! Det er en tid på året, alle smølfer glæder sig til... undtagen én: Gnavensmølf. Da Gnavensmølf siger "Bah Humbug" til julens ånd, bliver der brug for Gammelsmølfs trylledrik og tre fortryllede smølfer for at redde situationen. Kan fortidens, nutidens og fremtidens julesmølfer lære Gnavensmølf om julens sande ånd, før smølfelandsbyen falder i den onde Gargamels hænder? Læs mere her. |  |
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News